ગેજેટ ડેસ્કઃ હાલમાં જ ચાઇનીઝ સ્માર્ટફોન મેકર શાઓમીએ પાવરફુલ પ્રોસેસર ક્વૉલકોમ સ્નેપડ્રેગન 845 સાથે 21000 રૂપિયાના બજેટમાં પોકો એફ 1 સ્માર્ટફોન લોન્ચ કર્યો હતો, પરંતુ ઘણા લોકોની ફરિયાદ છે કે, પાવરફુલ પરફોર્મન્સ આપતો POCO Phone દેખાવમાં એટલો નથી જામતો. લોકોની આ જ ફરિયાદને દૂર કરવા અન્ય ચાઇનીઝ સ્માર્ટફોન કંપની ZTE એ પોતાનો નવો સ્માર્ટફોન Nubia Z18 હાલમાં જ લોન્ચ કર્યો. આ સ્માર્ટફોનમાં પણ ક્વૉલકોમનું પાવરફુલ સ્નેપડ્રેગન 845 પ્રોસેસર છે અને તે દેખાવમાં પણ અત્યંત એટ્રેક્ટિવ છે. લગભગ 92 ટકા સ્ક્રીન ટુ બોડી રેશિયો ધરાવતા સ્માર્ટફોનની બેઝલ્સ અત્યંત પાતળી છે. આ સ્માર્ટફોન વોટરડ્રોપ નૉચ ડિસ્પ્લે ધરાવે છે.